Vroue Landbou Unie ~ Malieveld Streek - Kletsblad www.vlumalieveld.weebly.com/googleb5a6a56735a0402a.html
BEGIN VAN ' NUWE JAAR
Dit is die begin van 'n nuwe jaar en almal is hard besig om hulle verslae reg te kry asook om die jaar te beplan en natuurlik die kompetisie-artikels reg te kry vir beoordeling.
Die takke woeker en ek kan nie wag om te sien wat hulle alles aanvang nie! Ek sien ongelooflik uit na hierdie nuwe jaar se besoeke aan hulle.
Ons eerste streekvergadering wag vir ons 1 Februarie in Witrivier. Daar gaan ons die kompetisie-artikels inneem en almal gaan meer hoor wat in die nuwe jaar voorlê.
Die voorbereiding vir Malieveld Konferensie is natuurlik ook goed op dreef! Moenie dit mis nie, daar gaan wonderlike sprekers wees.
Ons mini-herfsskool beloof om twee wonderlike dae van opleiding te wees waar elkeen met 'n paar handgemaakte artikels kan huistoe gaan.
Malieveld gaan sy eie beoordelaarsopleiding aanbied waar die dames van voor tot agter geleer gaan word wat hulle moet leer en hoe hulle moet beoordeel, sodat hulle voorbereid kan wees as hulle die SAVLU Opleiding gaan doen.
Daar is nog so baie wat voorlê soos innibos, die Agri skou en natuurlik Kongres later die jaar.
'n Lekker rolbalspanboudag gaan almal lekker laat ontspan en sosialiseer en aan die einde van die jaar gaan ons ons land lief deur die Geo trail in Barberton te gaan ry.